    N kò ni lè ròyìn ìjà tèmi àti ti Ìnàkí-ìbẹ̀rù jù bẹ́ẹ̀ náà lọ pẹ̀lú. Ṣùgbọ́n èyí tí o ṣe pátákí jùlọ nínú ìjà náà ni pe àwa ni a jà kẹ́yìn, ìgbà tí a jà titi ti a kò gbé ara wa wọ́nlẹ̀ Ìnàkí-ìbẹ̀rù bẹ̀rẹ̀ si i yípadà sí orísìírísìí nǹkan láti bá mi jà èmi náà ń yípadà pẹ̀lú. Ìgbà tí ó yìpadà tí ó di erin, èmi kò di erin, ṣùgbọ́n mo ni ki egbé gbé mi lọ sí ẹ̀yìn erin, mo si ń gun Ìnàkí-ìbẹ̀rù kiri: ìgbà tí ó ṣe ó di ẹfọ̀n, o n fẹ́ fi iwo gun mi, ṣùgbọ́n emi yípadà mo di òkúta, ìgbà tí o sì gbá ìwo rẹ̀ mọ́ òkúta díẹ̀ ló kù kí ó dá. Nígbẹyìn ó di omi ńlá, ṣùgbọ́n èmi di òòrùn, mo bẹ̀rẹ̀ síi ràn kíkan kíkan, àwọn ọdẹ di ẹye wọn n fo lo sori igi. Àsẹ̀yìnwá àṣẹ̀yìnbọ̀, ìnàkí-ìbẹ̀rù túúbá ó ní mo ju òun lọ.
    N ko ni le royin ija temi ati ti Inaki-iberu ju bee naa lo pelu. Sugbon eyi ti o se pataki julo ninu ija naa ni pe awa ni a ja keyin, igba ti a ja titi ti a ko gbe ara wa wonle Inaki-iberu bere si i yipada si orisiirisii nnkan lati ba mi ja emi naa n yipada pelu. Igba ti o yipada ti o di erin, emi ko di erin, sugbon mo ni ki egbe gbe mi lo si eyin erin, mo si n gun Inaki-iberu kiri: igba ti o se o di efon, o n fe fi iwo gun mi, sugbon emi yipada mo di okuta, igba ti o si gba iwo re mo okuta die lo ku ki o da. Nigbeyin o di omi nla, sugbon emi di oorun, mo bere sii ran kikan kikan, awon ode di eye won n fo lo sori igi. Aseyinwa aseyinbo, inaki-iberu tuuba o ni mo ju oun lo.